Gri, 20191007

# Dokumentasjon av datagrunnlag og statistikkproduksjonen til bruk i utredningen om OTP 2019

Finansdepartementet stilte i brev av 4. juni, «Bruk av informasjon fra a-ordningen i forbindelse med obligatorisk tjenestepensjon – oppdragsbrev» krav om bidrag fra bla andre SSB om statistikk som dokumentasjon av nåsituasjonen omkring obligatorisk tjenestepensjon. Formålet med dette notatet er å dokumentere dannelsen av et datagrunnlag og statistikk som bygger på nevnte datagrunnlag til bruk i utredningen som koordineres av Skatteetaten som ansvarlig for utredningen.

All statistikk og beskrivelse av datagrunnlag er gjort på bakgrunn av innrapporterte data (det vil si ubehandlede) data fra a-ordningen, noe som innebærer:

* Kun forretningsregler som gjelder i innrapporteringen av a-meldingen fra opplysningspliktige til a-ordningen har betydning. Det betyr at avviste meldinger selvsagt ikke er inkludert
* Data er bygd opp på grunnlaget som er overført månedlig til Statistisk sentralbyrå
* Statistisk sentralbyrå mottar alle data som inngår i a-meldingen, men tar kun ut data som er gyldig, dvs. si at data som er endret eller er lagt til med mer data blir bevart data som ikke lenger er gyldig som følge av retting eller endring inkluderes ikke i data til SSB, og er derfor ikke inkludert i datagrunnlaget

Det foreligger ingen opplysninger i datagrunnlaget fra a-meldingene som sikkert kan identifisere type pensjonsordning eller hvilket lovverk ordningene er regulert av. I den grad det er rimelig eller relevant er det gjort sammenlikninger med offisiell statistikk eller andre kilder for å gi et innblikk i kvalitet eller som supplerende informasjon for vurderinger. Det aller meste av datagrunnlag og statistikk er basert på data fra 2018 som er den siste hele årgangen som foreligger.

## Inntektsmottakere og arbeidsforhold

I a-meldingen er det innrapportert data på flere instanser dvs. nivåer av informasjon der vi kan knytte informasjonen til et identifiserbart subjekt en person eller et arbeidsforhold. En fysisk person kan være tilknyttet flere arbeidsgivere og/eller ha flere arbeidsforhold hos en arbeidsgiver. Inntekter derimot (i denne sammenhengen er det ikke bare lønn som rapporteres i a-ordningen) knyttes også til fysiske personer. Det er ingen direkte link mellom de enkelte arbeidsforholdene og inntektene utover at det er identifikasjon av utbetaler, organisasjonsnummer på virksomhets og opplysningspliktig nivå og identifikasjon av fysisk person.

Rapportering av kompensasjon fra arbeidsgiver og andre omfatter mer enn bare lønn i a-ordningen, for eksempel naturalytelser, utgiftsgodtgjørelser, honorarer, offentlig overføringer, pensjoner (fra private og det offentlige) og utvalgte andre inntekter. Derfor vil alle disse beløpene omtales som inntekter som sekkepost og en person vil omtales som inntektsmottaker. En person vil også kunne være mottaker av flere typer inntekt fra forskjellige utbetalere, herunder arbeidsgiver (kan være flere), NAV, og utbetaler av honorerer for styreverv som noen eksempler. Derfor kan vi si at en fysisk person i denne sammenhengen kan være representert ved flere inntektsinstanser. Det er viktig å vektlegge at det ikke er noen formell eller teknisk link mellom rapportering av arbeidsforhold og inntekter i a-meldingen men som nevnt over gjøres dette ved å sikre sammenheng mellom identifikasjon (organisasjonsnummer og personnummer) utbetaler (f.eks arbeidsgiver) og mottaker.

**Tabell 1 Antall inntektsmottakere (instanser\*) totalt og ordinære og maritime 2018**

|  |  |
| --- | --- |
|   |  Antall  |
|  Måneder  | Inntektsmottaker instanser\*  | Ordinære og maritime arbeidsforhold totalt | Arbeidsforhold som ikke kan linkes til inntekter (ingen inntektsrapportering |
|  Januar  |  6 988 711  |  3 825 533  |  1 060 340  |
|  Februar  |  6 938 753  |  3 778 501  |  976 141  |
|  Mars  |  6 928 036  |  3 759 631  |  955 879  |
|  April  |  6 969 546  |  3 770 895  |  947 167  |
|  Mai  |  7 127 851  |  3 812 047  |  936 441  |
|  Juni  |  7 381 624  |  4 019 492  |  682 274  |
|  Juli  |  7 133 942  |  3 910 005  |  959 066  |
|  August  |  7 090 606  |  3 900 825  |  990 746  |
|  September  |  7 104 923  |  3 892 403  |  968 832  |
|  Oktober  |  7 096 473  |  3 872 640  |  966 577  |
|  November  |  7 048 034  |  3 822 259  |  917 449  |
|  Desember  |  7 185 788  |  3 874 227  |  861 784  |
|  |  |  |  |
|  **Totalt**  |  **84 994 287**  |  **46 238 458**  |  **11 222 696**  |

 \*en person kan altså motta flere inntekter enten gjennom flere arbeidsforhold, inntektsgivende freelance/oppdrag, offentlig overføring eller pensjoner. En inntektsinstans er i denne sammenhengen relasjonen mellom en utbetaler og en mottaker med beløp.

**Tabell 2 Antall lønnsmottakere (inntektsmottakere linket til et arbeidsforhold) og arbeidsforhold 2018**

|  |  |
| --- | --- |
|   | Antall |
|  Måneder  | Ordinære og maritime arbeidsforhold med inntekter | Antall **lønnstakere** med 20% eller mer i stillingsprosent | Antall **arbeidsforhold** med mer enn 20% stilling |
|  Januar  |  2 765 193  |  2 400 911  |  2 587 124  |
|  Februar  |  2 802 360  |  2 443 100  |  2 618 476  |
|  Mars  |  2 803 752  |  2 449 620  |  2 619 480  |
|  April  |  2 823 728  |  2 468 246  |  2 644 859  |
|  Mai  |  2 875 606  |  2 503 194  |  2 679 797  |
|  Juni  |  3 337 218  |  2 756 920  |  2 974 194  |
|  Juli  |  2 950 939  |  2 521 355  |  2 702 607  |
|  August  |  2 910 079  |  2 517 176  |  2 687 809  |
|  September  |  2 923 571  |  2 527 197  |  2 699 572  |
|  Oktober  |  2 906 063  |  2 524 206  |  2 693 156  |
|  November  |  2 904 810  |  2 523 625  |  2 687 363  |
|  Desember  |  3 012 443  |  2 614 260  |  2 798 152  |
|  |  |  |  |
|  **Totalt**  |  **35 015 762**  |  **30 249 810**  |  **32 392 589**  |

### Kvalitetsvurdering av antallet lønnstakere som plukkes ut som grunnlag for undersøkelsen

Statistisk sentralbyrå produserer statistikk over antall arbeidsforhold og lønn, kvartalsvis. Nevnte statistikk dekker midtmåneden i de respektive kvartalene (februar, mai, august og november). Det bør likevel tillegges at SSBs statistikk ikke har en helt overlappende populasjonsavgrensning men det er rimelig å bruke denne som rettesnor for om avgrensingen i dette notatet er rimelig. Mer om statistikken finnes på [antall arbeidsforhold og lønn](https://www.ssb.no/arbeid-og-lonn/statistikker/arblonn). Ved å sammenlikne uttrekket som er gjort til denne utredningen og antall arbeidsforhold og lønn på ssb.no finner vi godt samsvar. Antallet ordinære og maritime arbeidsforhold til dette uttrekket og SSBs statistikk (tabell 3) viser størst avvik i mai med drøyt 23 000 arbeidsforhold mens det for de øvrige månedene er et avvik på 4 600 og ned til under 2 000 arbeidsforhold.

**Tabell 3 Sammenlikning av antall lønnstakere og arbeidsforhold til denne utredningen og SSBs statistikk over antall arbeidsforhold og lønn**

|  |  |  |  |
| --- | --- | --- | --- |
|  | ***Antall arbeidsforhold og lønn (ssb.no)*** |  |  |
|  | **Lønnstakere** | **Arbeidsforhold** | **Antall ordinære og maritime arbeidsforhold** | **Lønnstaker med mer enn 20% i stillingsprosent** |
|  |  |  |  |  |
| **2018 Februar** |  2 552 404  |  2 804 278  |  2 802 360  | 2 443 100 |
| **2018 Mai** |  2 587 505  |  2 851 820  |  2 875 606  | 2 503 194 |
| **2018 August** |  2 651 397  |  2 912 728  |  2 910 079  | 2 517 176 |
| **2018 November** |  2 633 015  |  2 909 455  |  2 904 810  | 2 523 625 |

I tabell 3 er vi også interessert i å se om det er betydelig variasjon i relasjonen mellom antall lønnstakere plukket ut til denne utredningen har et rimelig stabilt forhold til antall lønnstakere totalt i SSBs statistikk. Den nevnte andelen varierer mellom 94,3 prosent i mai der vi også har størst avvik for antall arbeidsforhold og varierer ellers mellom 95,7, 94,9 og 95,8 prosent de andre månedene. Med tanke på at utplukket til denne utredningen er basert på et direkte uttrekk fra ubehandlede data til a-ordningen uten særlig avanserte forretningsregler eller kobling mot andre kilder antyder noe om kvaliteten på opplysningene i a-ordningen på et overordnet nivå allerede ved innrapportering.

### Arbeidsforhold og inntektsmottaker instanser fordelt på andre kjennemerker

I det videre dokumenteres hvordan data om arbeidsforhold og inntektsrelasjoner fordeler seg etter kobling. Det innebærer at vi fremstiller alle de innrapporterte inntektsinstansene vist i tabell 1 (relasjon mellom opplysningspliktig og en mottaker av en godtgjørelse). Totalt var det altså knapt 85 mill. slike instanser.

**Tabell 4 Antall inntektsmottakerinstanser fordelt på arbeidsforholdstype 2018**

|  |  |
| --- | --- |
| Arbeidsforholdstype  |  Inntektsmottaker instanser\*  |
| Annet  |  20 107 750  |
| Forenklet Oppgjørsordning  |  77 871  |
| Frilanser/Oppdragstaker/Honorarmottaker |  6 878 006  |
| Maritimt arbeidsforhold |  450 467  |
| Ordinært arbeidsforhold |  45 787 991  |
| Pensjon og andre ytelser |  11 692 140  |
| Uoppgitt  |  62  |
| Total  |  84 994 287  |

Nedenfor i tabell 5 har vi fordelt på både arbeidsforholdstype og om det faktisk er en innrapportering av en inntekt.

**Tabell 5 Antall arbeidsforhold fordelt forekomst av inntekter og arbeidsforholdstype 2018**

|  |  |  |
| --- | --- | --- |
| Forekomst av inntekter | Type arbeidsforhold | Antall  |
| Med inntekt | Forenklet Oppgjørsordning | 77 839 |
| Med inntekt | Frilanser/Oppdragstaker/Honorarmottaker | 1 901 618 |
| Med inntekt | Maritimt arbeidsforhold | 356 942 |
| Med inntekt | Ordinært arbeidsforhold | 34 658 820 |
| Med inntekt | Pensjon og andre ytelser | 10 874 644 |
| Uten inntekt | Forenklet oppgjørsordning | 32 |
| Uten inntekt | Frilanser/Oppdragstaker/Honorarmottaker | 4 976 388 |
| Uten inntekt | Maritimt arbeidsforhold | 93 525 |
| Uten inntekt | Ordinært arbeidsforhold | 11 129 171 |
| Uten inntekt | Pensjon og andre ytelser | 817 496 |
| Med inntekt | Uoppgitt | 20 107 750 |
| Uoppgitt | Uoppgitt | 62 |
| Totalt |  | 84 994 287 |

## Opplysningspliktige og arbeidsgiveravgiftsgrunnlag

Ved rapportering til a-ordningen skal det rapporteres grunnlag for arbeidsgiveravgift herunder inngår tilskudd til tjenestepensjoner jfr. beskrivelsen under fra veiledningen for innrapportering av a-melding:

Lønn og annen godtgjørelse

I tillegg til ordinær lønn, herunder feriepenger, omfatter avgiftsplikten blant annet:

* Honorarer
* Tantieme
* Provisjon
* Ventelønn som utbetales i forbindelse med nedbemanning mv.
* Dagpenger under arbeidsledighet som forskutteres av arbeidsgiver
* Sykepenger
* Foreldrepenger

I tillegg omfattes følgende ytelser hvor avgiftsplikten ikke er knyttet til innberetningsplikten:

* Tilskudd til tjenestepensjonsordninger
* Pensjon fra tidligere arbeidsgiver
* Trekkpliktige utgiftsgodtgjørelser
* Trekkpliktige utgiftsrefusjoner
* Trekkpliktige naturalytelser
* Trekkpliktige drikkepenger

Grunnlag for arbeidsgiveravgift omfatter to hovedposter som er viktig i denne sammenhengen; a) grunnlag for arbeidsgiveravgift som summen av avgiftspliktige lønninger og godtgjørelser og b) avgiftspliktig tilskudd til pensjoner. I denne sammenhengen vil ikke reduksjon av beløp knyttet til pensjon som følger av innbetalinger til sikringsfond eller dekning av premie som kommer fra nevnte fond være hensyntatt, kun positivt innrapportert beløp.

**Tabell 6 Antall unike opplysningspliktige, arbeidsgiveravgift og avgiftspliktig tilskudd til pensjoner. 2016 -2018**

|  |  |  |  |
| --- | --- | --- | --- |
|  |  | **Antall unike opplysningspliktige**  |  |
| **År** | **Sektor opplysningspliktig1)** | **Totalt** | **Antall unike med avgiftspliktig tilskudd til pensjon** | **Rapportert avgiftspliktig tilskudd til pensjoner** |
| 2018 | 1 Privat sektor |  167 489  |  102 501  |  51 948 955 445  |
| 2018 | 2 Kommune |  1 102  |  1 071  |  10 491 575 176  |
| 2018 | 3 Stat |  306  |  282  |  28 301 734 695  |
| 2018 | Fysiske personer |  50 123  |  1 701  |  24 236 815 377  |
| 2017 | 1 Privat sektor |  162 559  |  100 406  |  48 243 078 960  |
| 2017 | 2 Kommune |  1 117  |  1 075  |  9 336 190 148  |
| 2017 | 3 Stat |  294  |  264  |  21 419 744 525  |
| 2017 | Fysiske personer |  \*\*  |  1 902  |  21 166 445 146  |
| 2016 | 1 Privat sektor |  158 498  |  98 423  |  50 921 006 559  |
| 2016 | 2 Kommune |  1 115  |  1 073  |  9 434 820 289  |
| 2016 | 3 Stat |  307  |  153  |  21 564 184 829  |
| 2016 | Fysiske personer |  \*\*  |  2 011  |  19 534 255 279  |

1) Innrapportering med personnummer holdes i hovedsak utfor i statistikkene til denne rapporten men tilhører sektor=privat

Samlet for de med sektorkode i denne oversikten er det 102 501 som har rapportert et grunnlag for arbeidsgiveravgift på tilskudd til tjenestepensjon i 2018. Avgiftsgrunnlaget for tilskuddene er på knappe 52 mrd kroner og da skilles det ikke på type tjenestepensjonsordning eller når betalingen påløp kun at den er rapportert som grunnlag for arbeidsgiveravgift i løpet av 2018. For opplysningspliktige som ikke har blitt tildelt sektor i denne statistikken omfattes også opplysningspliktige som er identifisert ved personnummer. Totalt var det 1 701 opplysningspliktige i denne kategorien med et samlet avgiftsgrunnlag fra tilskudd til pensjoner på 24,2 mrd kroner.

Det blir ikke skilt mellom egenskaper ved arbeidsforholdene i foretaket eller sammenhengen mellom den informasjonen som er innrapportert om utbetalinger av kontantlønn eller annen godtgjørelse.

## Sammenstilt datagrunnlag om arbeidsgiveravgiftsgrunnlag, arbeidsforhold og inntektsmottakere

Nedenfor er en sammenstilling av data om arbeidsforhold og arbeidsgiveravgiftsgrunnlag. Målsettingen er å skille mellom opplysningspliktige som rapporterer tilskudd til tjenestepensjon og som vi antar oppfyller plikten minimum i henhold til regelverket om obligatorisk tjenestepensjon. I tillegg skiller vi ut gruppen av opplysningspliktige som åpenbart ikke oppfyller kravene til å tilby tjenestepensjon og heller ikke rapporterer slike opplysninger som del av rapportering av arbeidsgiveravgift. Den siste undergruppen omfatter resten av populasjonen av opplysningspliktige der det ikke er rapportert tilskudd til tjenestepensjon som grunnlag til arbeidsgiveravgift og at de muligens kan oppfylle kravene når vi summerer opplysninger for hele året.

**Tabell 7 Antall og sum kroner for alle jobber større en 20 % per måned, 2018. Gjennomsnitt, antall og sum**

|  |  |  |  |  |
| --- | --- | --- | --- | --- |
|  | **Antall opplysningspliktige**  | **Antall jobber summert\***  |  **Gjennomsnittlig antall arbeidsforhold > 20 % per måned**  | **Sum kontantytelse**  |
| ***Sum alle opplysningspliktige***  |  ***232 773***  | ***3 258 041*** | ***14,0*** | ***1 254 327 721 657*** |
| Sum året opplysningspliktige med innrapportert tjenestepensjonsgrunnlag  |  105 732  | 2 439 974 | 23,1 | 933 942 230 666 |
| ***Sum året opplysningspliktige som ikke har rapportert tjenestepensjonsgrunnlag men har mer enn 75% i snitt per måned***  |  ***36 299***  | ***142 239*** | ***3,9*** | ***44 915 029 036*** |
| Opplysningspliktige med mindre enn 75 prosent i snitt per  |  90 748  | 122 045 | 1,3 | 6 233 143 174 |

\*Omfatter alle jobber per måned i året, omfatter altså også avganger og tilganger ellers

Av alle jobber/arbeidsforhold som er større enn 20 prosent finner vi de konsentrert blant knappe 106 000 opplysningspliktige som til sammen har nesten 2,5 mill. arbeidsforhold i løpet av året. De samme foretakene dokumenterer også et arbeidsgiveravgiftsgrunnlag som er positivt i løpet av året.

Opplysningspliktige der vi ikke har identifisert noen rapportering av grunnlag for tilskudd til tjenestepensjon og summen av jobber større enn 20 prosent overgår 75 prosent totalt (snitt per måned) utgjør totalt 36 299. Til sammen i løpet av året har disse opplysningspliktige hatt omtrent 142 000 arbeidsforhold på 20 prosent eller mer. Nevnte tilsvarer omtrent 3,9 arbeidsforhold i snitt per måned.

**Utfordringer i tolkning og forståelse av regelverk**

Blant de drøyt 36 000 opplysningspliktige som muligens kan granskes er det umulig å avgjøre her hvorvidt de oppfyller regelverket mht om de har plikt til å tilby en tjenestepensjon. Mange av de opplysningspliktige vil ha mange nok arbeidsforhold bare noen få måneder i året, blant annet gjennom en eller annen form for sesongaktivitet. Det er også mulig at foretakene ikke har eksistert hele året. Eksistens i denne sammenhengen er at opplysningspliktige kan ha gått konkurs kan ha blitt solgt eller overdratt eller blitt etablert i løpet av året.

**Tabell 8 Krysstabulering av opplysningspliktige som kan vurderes om usikre opp mot krav stipulert i OTP-lovgivningen**

|  |  |  |
| --- | --- | --- |
|  | **Antall måneder med kontantytelser** |  |
| **Antall måneder med stillings-prosent over 20** | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Totalsum |
| 1 | 87 | 29 | 16 | 11 | 12 | 19 | 13 | 15 | 28 | 23 | 83 | 844 | 1180 |
| 2 | 13 | 135 | 50 | 23 | 13 | 32 | 15 | 22 | 19 | 21 | 92 | 462 | 897 |
| 3 | 6 | 25 | 192 | 56 | 22 | 9 | 8 | 10 | 19 | 32 | 79 | 404 | 862 |
| 4 |  | 7 | 35 | 220 | 39 | 25 | 15 | 27 | 13 | 17 | 58 | 324 | 780 |
| 5 | 1 | 2 | 18 | 33 | 250 | 73 | 38 | 15 | 19 | 25 | 73 | 328 | 875 |
| 6 | 1 | 1 | 4 | 24 | 44 | 365 | 72 | 47 | 38 | 42 | 110 | 440 | 1188 |
| 7 | 1 | 2 | 3 | 10 | 19 | 60 | 391 | 105 | 49 | 41 | 130 | 573 | 1384 |
| 8 | 2 | 2 | 2 | 9 | 14 | 29 | 77 | 447 | 133 | 62 | 166 | 813 | 1756 |
| 9 | 1 | 1 | 4 | 10 | 9 | 24 | 42 | 68 | 510 | 144 | 202 | 755 | 1770 |
| 10 |  | 2 | 3 | 8 | 8 | 26 | 32 | 50 | 88 | 691 | 564 | 1043 | 2515 |
| 11 | 1 | 3 | 6 | 7 | 13 | 23 | 44 | 71 | 93 | 190 | 2276 | 3339 | 6066 |
| 12 | 6 | 7 | 15 | 43 | 42 | 88 | 126 | 168 | 237 | 336 | 1197 | 13275 | 15540 |
| Totalsum | 119 | 216 | 348 | 454 | 485 | 773 | 873 | 1045 | 1246 | 1624 | 5030 | 22600 | 34813 |

Av de 36 299 opplysningspliktige som kan være pliktige gitt opplysninger fra a-ordningen for hele eller deler av året kan vi fjerne knappe 1 486 fordi det ikke forekommer grunnlag for arbeidsgiveravgift som samsvarer med oppgitt kontantlønn. Dette er opplysningspliktige som enten har rapportert helt feilaktig eller som har andre misforhold mellom avgiftsrapportering og rapportering av lønn at de er svært usikre av andre grunner en det som er relevant i denne undersøkelsen.

Av de gjenværende 34 800 opplysningspliktige er det 13 275 som har rapportering av kontantlønn og arbeidsforhold alle måneder i året og som samlet har et gjennomsnittlig antall jobber som svarer til lovens krav i snitt for året. Hvis vi bare tar hensyn til enten forekomsten av stillingsprosent som samlet antyder at det kan være en plikt får vi et noe høyere antall med 15 540 mens antallet som har rapportert en kontantlønn alle måneder er 22 600. Vi kan altså antyde at 13 275 er et minste antall som kan antas å undersøkes nærmere, mens 22 600 opplysningspliktige antyder et øvre tak. Det er likevel betydelig usikkerhet knyttet til kvalitet og det er i denne sammenhengen ikke tatt hensyn til størrelsen på beløpene som er innrapportert som kontantlønn. I tillegg er det ikke undersøkt om arbeidsforholdene som er innrapportert kan knyttes til en stabil masse av lønnstakere eller om det er betydelig utskifting av lønnstakere. Derfor må slike granskinger av opplysningspliktige basere seg på en bedre undersøkelse opp mot andre kilder, for eksempel enhetsregistret og ikke minst vurdering av størrelse og regularitet i rapporteringen av a-meldinger. I denne sammenhengen har vi kun undersøkt hvorvidt det forkommer beløp og stillingsprosent (stillingsprosentene er summert til å svare til det minimum loven stiller). Beløp kan derved være svært små i noen tilfeller sammenliknet med stillingsprosentene noe som ville avdekket feilaktig rapportering av stillingsprosenter og altså for høye.

# Feilrapportering og forventninger til forbedring av kvaliteten på innrapportering av opplysninger om arbeidsforhold

I forbindelse med arbeidet med kvalitetsforbedring av data fra a-ordningen til bruk i arbeidsmarkeds- og lønnsstatistikk er det blitt gjort en del arbeid med å vurdere omfanget av feil-rapportert arbeidstidsinformasjon. I forbindelse med vurdering av metoder for å identifisere og rette opp slike feil har SSB funnet at mellom 7 og 10 prosent av oppgitt arbeidstidsinformasjon må rettes for statistikkformål. For nærmere beskrivelse se paper til Nordisk statistikkermøte 2019 «[Predicting the Contractual Full-Time Equivalent Percentage Using XGBoost](https://nsm2019.fi/files/Esitykset/2.%20Processing%20and%20analysing/Statistical%20computing/Grini%20et%20al%20-%20Predicting%20the%20Contractual%20full%20time%20equivalent%20percentage%20using%20xgboost.docx)».

# Oppsummering

Gjennom dokumentet er det identifisert en rekke muligheter for å beskrive og dokumentere inntekter og arbeidsforhold som kan nyttes for å granske problemstillinger omkring plikter og rettigheter til tjenestepensjon. Følgelig har det også blitt gjort en del avgrensinger og valg for å danne et statistikkgrunnlag. Samtidig er grenseverdier gitt i lovverket om obligatorisk tjenestepensjon testet i kontekst av data. Det vil selvsagt være mulig å gjøre grundigere granskinger en det som er gjort her men slik gransking ville med stor sannsynlighet kun bidra til mer usikkerhet omkring hvor grenser for plikt og rettighet skal trekkes

* Til tross for at det ikke er en klar formell link i data fra a-ordningen mellom inntekter og arbeidsforhold er det fullt mulig med utgangspunkt i offisielle identifikatorer å linke et arbeidsforhold til inntekter. Dette er en tilsiktet løsning i a-ordningen. Det forekommer en «overrapportering» av arbeidsforhold, men disse kan ved hjelp av innrapportert informasjon skilles ut, blant annet ved at de ikke kan knyttes til inntekter/lønn.
* Regelverket omkring obligatorisk tjenestepensjon har en del uklarheter som gjør det vanskelig å etablere en endelig avgrensing mellom opplysningspliktige/arbeidsgivere som har plikt til å tilby en pensjonssparing og de som ikke har plikt. Sammenheng mellom arbeidstid lønn er uklar og det er heller ingen spesifikasjon av type lønn som skal inngå i grunnlaget for vurdering av plikten til å tilby en pensjonssparing. I forbindelse med utarbeidingen av statistikkgrunnlaget er derfor hensyn til grenser som kun er antydet eller som ikke tolkes klart blitt oversett eller blitt behandlet uavhengig av hverandre.
* Opplysningspliktige/arbeidsgivere som kan ha plikt men som det er usikkert om oppfyller plikten er blitt avgrenset ved et intervall. Intervallet er etablert ved å benytte en nedre grense for arbeidstid gjennom året når det gjelder kontantlønn er det kun vurdert ved at det forekommer en positiv utbetaling. Etableringen av et intervall angir et minste og maksimale antall opplysningspliktige, mellom opplysningspliktige/arbeidsgivere som muligens kan ha en plikt 13 275 som nedre grense og en øvre rimelig grense der plikten sannsynligvis ikke gjelder eller er usikker 22 500 opplysningspliktige/arbeidsgivere, er mulig. Grensene kan undersøkes nærmere etter samme mønster i fremtiden.
* I følge dokumentasjon fra SSB kan mellom 7 og 10 prosent av arbeidsforholdene ha så dårlig kvalitet på opplysningene om arbeidstid at opplysningene må endres/korrigeres til statistikkformål.
* Forbedring av kvaliteten på arbeidstidsopplysninger vil forbedre muligheten til å kvalitetssikre statistikk som dokumenterer plikten til å tilby pensjonsordning